Prespas ezers - Vikipēdija

# Prespas ezers

### Vikipēdijas raksts

Prespas ezers (Lielais Prespas ezers)
Prespas ezeru pārskata karte
Koordinātes: | 40°54'Z 21°02'A
Platība: | 259 - 273 km2
Maks. garums: | 34 km
Vid. dziļums: | m
Maks. dziļums: | 54 m
Tilpums: | km3
Augstums vjl.: | 853 m
Izteka: |
Sateces baseins: | km2
Sateces baseina valstis: | Albānija Grieķija Maķedonijas Republika
Salas: | Golemgrada, Malgrada, Agios Ahiliosa, Vidronisi
Pilsētas krastos: | Nav lielu pilsētu

Prespas ezers ir nosaukums, kas tiek attiecināts uz diviem saldūdens ezeriem Balkānos. Ezeri atrodas Albānijas, Grieķijas, Maķedonijas Republikas teritorijā. Ezerus attiecīgi sauc - Lielais Prespas ezers (273 km²) un Mazais Prespas ezers (47,4 km²). Pieder pie planētas senākajiem ezeriem, ezera vecums paŗsniedz 2 miljonus gadu. Pastāvēšanas laikā ezers vairākkārt ir bijis bez ūdens. Ezeros dzīvo daudz endēmu sugu. Endēmas ir arī 7 no 12 ezeros sastopamajām zivju sugām. Ezerus ielenc augsti kalni.

Prespas ezeri

190 km² ezeru platības atrodas Maķedonijas Republikā, 84,8 km² - Grieķijā un 38,8 km² - Albānijā. Visaugstāk novietotie tektoniskas izcelsmes ezeri Balkānos. Lielais Prespas ezers atrodas 150 m augstāk nekā 10 km attālais Ohridas ezers un pa pazemes tukšumiem kaļķakmens masīvā uz Ohridas ezeru notiek ūdens noplūde no Prespas ezera.

Grieķijas pusē Prespas ezeru reģions bija ilgstoši mazapdzīvots, nedrošs reģions. Iekļūšanai bija nepieciešamas īpašas atļaujas. Grieķijas pilsoņu kara laikā šeit notika intensīvas kaujas un rezultātā daudzi vietējie iedzīvotāji reģionu pameta. 1970jos gados reģionu sāka reklamēt kā tūrisma objektu

Reģionā ir daudz retas faunas un floras, 2000. gadā šeit nodibināts starptautisks parks.

### [izmainīt šo sadaļu] Nosaukumi dažādās valodās

- Lielais Prespas ezers atrodas visās trīs valstīs - albāniski - Liqeni i Prespës, grieķiski - Μεγάλη Πρέσπα - Limni Megali Prespa, maķedoniešu valodā - Преспанско Езеро, Prespansko Ezero.
- Mazais Prespas ezers atrodas Albānijā un Grieķijā - grieķiski - Μικρή Πρέσπα - Limni Mikrá Prespa.

Golemgradas sala

### [izmainīt šo sadaļu] Kultūras pieminekļi

X gadsimtā bulgāri uz Agios Ahiliosas salas Mazajā Prespas ezerā (tagadējās Grieķijas teritorija) uzcēla cietoksni un Sv. Ahiliosa baznīcu. Uz salas atrodas arī senākas būves. Savukārt Lielajā Prespas ezerā, Maķedonijas teritorijā ir Golemgradas sala, uz kuras atrodas XIV gadsimtā celtā Sv. Pētera klostera drupas. Maķedonijā, ezera krastā Kurbinovo ciematā atrodas Sv. Jura baznīca, kurā ir izcilas freskas (1191. gads). Abu ezeru stāvkrastu klintīs ir vientuļnieku celles, kurām var piekļūt praktiski tikai alpīnisti.

Mazā Prespas ezera Albānijas krastā netālu no Treni ciemata atrodas alu apmetne un nocietinājumi, kā arī Trajāna laiku cietoksnis.

## [izmainīt šo sadaļu] Ārējās saites

- Prespas parka mājaslapa (angliski)

Saturs iegūts no "http://lv.wikipedia.org../../../p/r/e/Prespas_ezers.html"

Kategorijas: Albānijas ezeri | Grieķijas ezeri | Maķedonijas Republikas ezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Česky
- Deutsch
- English
- Ελληνικά
- Македонски
- Nederlands
- Polski
- Српски / Srpski
- Svenska